ཕྱི་ལོ་༢༠༠༡སྟེ་དགུང་ལོ་རེ་བཞིའི་ཐོག་ཟླ་༣པའི་ཚེས་༡༥ཉིན་རྒྱལ་དབང་ཀུན་གྲོལ་རིན་པོ་ཆེའི་གདན་ས་རྫ་སྨོན་རྒྱལ་དགོན་དུ་རྒྱལ་བའི་བཀའ་རིན་པོ་ཆེ་ལྗགས་ལུང་སྤེལ་བའི་དབུ་བརྩམས་ཏེ་བྱ་བཏང་ཚེ་དབང་འགྱུར་མེད་ཀྱི་སློབ་མ་ཆེན་མོ་ཞྭ་དཀར་༡༣གྱི་ཡ་གྱལ་ཚེ་དབང་གཡུང་དྲུང་མཆོག་ལ་གསུང་དུ་བཅོལ་ནས་ཁོང་ལ་ལུང་མེད་པའི་རིགས་དང་གཤེན་གཏེར་འབུམ་དུམ་དྲུག་བཅས་རྒྱལ་ཚབ་མཐུ་སྟོབས་རྣམ་རྒྱལ་གྱིས་དགོན་ཁག་ཉེར་གཉིས་ཙམ་གྱི་བླ་སྤྲུལ་དགེ་བཤེས་གྲྭ་ཚང་ཉིས་བརྒྱ་ལྷག་ལ་ཧཱུྃཿཆེན་བླ་མའི་ཟབ་གཏེར་དང་སྙན་བརྒྱུད་ལས་པོད་བརྒྱད་ཙམ་སོགས་དབང་ལུང་སྤེལ་བ་དང་དུས་རབས་ཉེེར་གཅིག་ནང་བཀའ་འགྱུར་དཔར་སྐྲུན་ལན་གཉིས་བཅས་བསྟན་པའི་རྗེས་བཞག་ཕྱག་རྗེས་གནང་བ་དམ་པ་ཁོང་ཉིད་ཐོག་མའོ།།